जब हमने शाहिद कपूर के सामने उनके करियर को लेकर अमित रॉय की इस सोच को व्यक्त किया, तो शाहिद कपूर ने कहा- ‘वे सही कह रहे हैं, मगर मैं अपने अनुभवों से सीखकर नए निर्णय लेता हूं. आप यह न भूले कि मेरी रगों में अभिनय बहता है. मेरी मां नीलिमा अजीम और मेरे पिता पंकज कपूर महान अभिनेता हैं. वे एक उत्कृष्ट कलाकार हैं. मेरे पिता स्टार नही हैं, इसीलिए बॉलीवुड के लोग मेरे साथ गलत ढंग से पेश आते हैं, अन्यथा दर्शक मेरे अभिनय के दीवाने हैं. फिल्म ‘उड़ता पंजाब’ में लोगो ने सबसे ज्यादा तारीफ मेरे अभिनय की ही की थी. ‘उड़ता पंजाब’ से मुझे स्टार का दर्जा मिला, पर मीडिया इस बात को मानने के लिए तैयार नहीं.’